

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

Povjerenstvo za provedbu postupaka

 jednostavne nabave

KLASA: 406-03/23-01/01

URBROJ: 2186-11-23-2

Vinica, 13. srpnja 2023. godine

**POZIV ZA DOSTAVU PONUDA**

**Vrsta postupka nabave: Postupak jednostavne nabave**

**Predmet nabave: Komunalna oprema za uređenje javnih i zelenih površina na području Općine Vinica**

**Evidencijski broj nabave: E-67/23**

**1. OPĆI PODACI**

Naručitelj OPĆINA VINICA, Marčan, Vinička 5, 42207 Vinica, OIB: 19913793314, pokrenuo je postupak jednostavne nabave Komunalna oprema za uređenje javnih i zelenih površina na području Općine Vinica, a za koji sukladno članku 15. Zakona o javnoj nabavi (N.N. 120/16) nije obvezan provesti jedan od postupaka Zakona o javnoj nabavi obzirom da je procijenjena vrijednost predmeta nabave (bez PDV-a) manja od 26.544,56 € te se nabava predmeta smatra jednostavnom nabavom.

**1.1. Naziv javnog naručitelja**: Općina Vinica, Marčan, Vinička 5, 42207 Vinica
 OIB: 19913793314
 Tel: 042/722-233
 Adresa elektroničke pošte: opcina.vinica@vinica.tcloud.hr

Na temelju članka 9. Pravilnika o provedbi postupaka jednostavne nabave pozivamo zainteresirane gospodarske subjekte na dostavu ponude sukladno slijedećim uvjetima i zahtjevima:

**2. PODACI O PREDMETU NABAVE**

**2.1. Opis predmeta nabave i tehničke specifikacije:**

 Komunalna oprema za uređenje javnih i zelenih površina na području Općine Vinica

 CPV 39113600-3 (Klupe) i CPV 39224340-3 (Koš)

Opseg i količina predmeta nabave opisani su u Troškovniku robe koji je u prilogu ovog poziva (PRILOG II). Ponuditelj ne smije mijenjati količine ili opise predmeta nabave u Troškovniku te ni na bilo koji način mijenjati sadržaj Troškovnika. Ponuda mora u potpunosti zadovoljiti sve tražene uvjete iz opisa predmeta nabave u Troškovniku. Jedinične cijene svake stavke i ukupna cijena u Troškovniku moraju biti zaokružene na dvije decimale, sve stavke troškovnika moraju biti ispunjene. Ukoliko ponuditelj propusti ponuditi neku stavku u troškovniku njegova ponuda bit će odbijena. Prilikom ispunjavanja Troškovnika ponuditelj cijenu stavke izračunava množenjem jedinične cijene i količine, ukupna cijena upisuje se u eurima, bez PDV-a, a iznos PDV-a i cijena ponuda s PDV-om iskazuje se zasebno.

**2.2. Kriteriji za odabir ponude**: najniža cijena ponude uz obvezu ispunjenja svih uvjeta i zahtjeva traženih Pozivom.

**2.3. Procijenjena vrijednost nabave:** 23.470,00 € bez PDV-a odnosno 29.337,50 € s PDV-om

**2.4 . Uvjeti nabave:**

1. Način izvršenja -jednokratno, temeljem ugovora

2. Rok izvršenja: 90 dana od dana sklapanja Ugovora

**3. RAZLOZI ISKLJUČENJA PONUDITELJA**

Ponuditelj mora dokazati da ne postoje razlozi isključenja iz postupka nabave sukladno navedenim odredbama.

**3.1. Obvezni razlozi isključenja**

Javni naručitelj obvezan je iz postupka javne nabave isključiti ponuditelja:

3.1.1. Gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđenog za:

**a) sudjelovanje u zločinačkoj organizaciji, na temelju**

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
- članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**b) korupciju, na temelju**

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
- članka 294. a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338 (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**c) prijevaru, na temelju**

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
- članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
- članka 169. (terorizam), članka 169.a (javno poticanje na terorizam) i članka 169. (novačenje i obuka za terorizam) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**e) pranje novca ili financiranje terorizma, na temelju**

- članka 98. (financiranje terorizma) i članka 265. (pranje novca) Kaznenog zakona
- članka 279. (pranje novca) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**f) dječji rad ili druge oblike trgovanja ljudima, na temelju**

- članka 106. (trgovanje ljudima) Kaznenog zakona
- članka 175. (trgovanje ljudima i ropstvo) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

Za potrebe utvrđivanja gore navedenih okolnosti gospodarski subjekt dostavlja Izjavu (PRILOG III). Izjavu daje osoba ovlaštena po zakonu za zastupanje gospodarskog subjekta. Izjava ne smije biti starija od 3 mjeseca računajući od dana početka postupka nabave.

**3.1.2.** Ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza.

Kao dokaz ponuditelj dostavlja potvrdu Porezne uprave o stanju duga koja ne smije biti starija od 30 dana računajući od dana početka postupka jednostavne nabave.

**3.2. Kriteriji za odabir gospodarskog subjekta**

U postupku jednostavne nabave ponuditelji moraju dokazati sposobnost za obavljanje djelatnosti.

**3.2.1. Uvjeti za obavljanje profesionalne djelatnosti**

Gospodarski subjekt mora biti upisan u sudski, obrtni, strukovni ili drugi odgovarajući registar u državi poslovnog nastana.

Kao dokaz potrebno je kao prilog ponudi dostaviti:

1. Izvadak iz sudskog, obrtnog ili drugog odgovarajućeg registra države sjedišta gospodarskog subjekta. Izvod ne smije biti stariji od tri mjeseca računajući od dana slanja poziva na dostavu ponude.

**3.2.2. Tehnička i stručna sposobnost**

Tehničku i stručnu sposobnost ponuditelj dokazuje popisom izvršenih ugovora o opremanju komunalnom opremom.

**4. ODREDBE O PONUDI**

Ponuda se dostavlja na priloženom Ponudbenom listu koji mora biti potpisan i ovjeren od strane Ponuditelja, zajedno sa popunjenim i potpisanim Troškovnikom, sa priloženim traženim dokazima sposobnosti i izjavama.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Ponuda sadrži:

a) Ponudbeni list – pravilno ispunjen i potpisan od strane ponuditelja (PRILOG I)

b) Troškovnik – pravilno ispunjen i potpisan od strane ponuditelja (PRILOG II)

c) Dokumente kojima ponuditelj dokazuje da ne postoje obvezni razlozi isključenja (Izjava o nekažnjavanju, Potvrda Porezne uprave)

d) Tražene dokaze pravne i poslovne sposobnosti

Ponuda se piše neizbrisivom tintom ili pisačem te mora biti uvezena tako da se onemogući naknadno vađenje ili umetanje listova, a stranice se označavaju na način da je vidljiv redni broj stranice i ukupan broj stranica ponude. Ponuda se izrađuje na hrvatskom jeziku i latiničnom pismu.

**5. NAČIN DOSTAVLJANJA PONUDE**

1. Rok za dostavu ponude: Ponude se dostavljaju najkasnije do 25. srpnja 2023. godine do 13,00 sati, bez obzira na način dostave.

2. Način dostave ponude: Ponuda se predaje neposredno na urudžbeni zapisnik naručitelja ili dostavlja preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**OPĆINA VINICA**

 **Marčan, Vinička 5, 42207 Vinica**

s naznakom:

**PONUDA ZA NABAVU**

**Nabava komunalne opreme za uređenje javnih i zelenih površina na području Općine Vinica**

**N E O T V A R A T I**

a na poleđini: naziv i adresa ponuditelja. Ponuda se može dostaviti i u elektronskom obliku na e-mail: opcina.vinica@vinica.tcloud.hr . U slučaju dostave elektronskom poštom, troškovnik, izjave i dokazi iz točke II.4 moraju biti skenirani.

3. Otvaranje ponuda: Otvaranje ponuda provode predstavnici naručitelja i nije javno. Ponuda pristigla nakon isteka roka za dostavu ponuda neće se otvarati te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda sastaviti zapisnik o otvaranju, pregledu i ocjeni ponuda.

**6. BITNI UVJETI ZA IZVRŠENJE UGOVORA O NABAVI**

Odabrani ponuditelj u obvezi je izvršiti predmet nabave sukladno roku, kvaliteti, uvjetima i pojedinačnim cijenama navedenim u ponudi te troškovniku.

1. Jamstva

a) jamstvo za uredno ispunjenje ugovora

Odabrani ponuditelj će u roku od osam dana od dana potpisivanja ugovora dostaviti Naručitelju jamstvo za uredno izvršenje ugovora u obliku bjanko zadužnice na iznos od 10% ukupne vrijednosti ugovora o nabavi (bez PDV-a).

b) jamstvo za otklanjanje nedostataka u jamstvenom roku

Ponuditelj je obvezan u roku od deset dana od dana potpisa Zapisnika o primopredaji Naručitelju uručiti jamstvo za otklanjanje nedostataka u jamstvenom roku koje se predaje u obliku bjanko zadužnice ovjerene kod javnog bilježnika u iznosu od 10% ukupne vrijednosti nabave (bez PDV-a). Trajanje jamstva mora biti sukladno ponuđenom jamstvenom roku koji iznosi minimalno 5 godina.

**7. OSTALO**

1. Osoba zadužena za kontakt: Nikolina Hrgar, tel. 042/722 233, e mail: nikolina.hrgar@vinica.hr

2. Obavijest o rezultatima nabave: Naručitelj neće prihvatiti ponudu koja ne ispunjava uvjete i zahtjeve vezane uz cjelokupni predmet nabave iz ovog Poziva i zadržava pravo odbiti sve ponude i poništiti postupak ukoliko niti jedna ponuda ne odgovara svrsi nabave ili ako prelazi osigurana sredstva, odnosno u drugim opravdanim slučajevima prema odluci Naručitelja.

Na osnovu rezultata pregleda i ocjene ponuda od strane ovlaštenih predstavnika, naručitelj će odabrati najpovoljniju ponudu najkasnije u roku od 30 dana od dana isteka roka za dostavu ponuda. Pisanu obavijest o rezultatima nabave Naručitelj dostavlja svim ponuditeljima na dokaziv način.

Protiv odluke o odabiru ili odluke o poništenju nije moguće izjaviti žalbu.

Na ovaj postupak ne primjenjuju se odredbe Zakona o javnoj nabavi. Naručitelj zadržava pravo poništiti ovaj postupak nabave u bilo kojem trenutku odnosno ne odabrati niti jednu ponudu, a sve bez ikakvih obveza ili naknada bilo koje vrste Ponuditeljima.

Naručitelj

Općina Vinica

Prilozi:

1. Ponudbeni list (PRILOG I)
2. Troškovnik (PRILOG II)
3. Izjava o nekažnjavanju (PRILOG III)
4. Izjava ponuditelja o dostavi jamstva za otklanjanje nedostataka (PRILOG IV)